cyanic-selkie/wikianc huggingface dataset:
खाता बही
परिचय
लेखांकन का एक उद्देश्य सुगमता से यह निश्चित करना है व्यापारी को अपने लेनदारों को क्या देना है, उसे अपने देनदारों से क्या लेना है, उसके व्यय और आय कय है इत्यादी। यह भी स्पष्ट है कि यह जानकारी केवल रोजनामचे में सौदों के लिखने मात्र से ही तुरन्त प्राप्त नहीं हो सकती। माना कि एक व्यक्ति यह जानना चाहता है कि उसे 'क' से क्या लेना अथवा देना है तो उसे 'क' से सम्बन्धित प्रविष्टियों को ढ़ूंढने के लिए पूरा रोजनामचा देखना पड़ेगा क्योंकि उसने उससे कई बार माल खरीदा होगा और कई बार उसे धन दिया होगा। यदि यही तरीका अपने साथ व्यवहार करने वाले प्रत्येक व्यक्ति या फर्म के साथ अपनी स्थिति मालूम करने के लिए प्रयोग में लाया जाय तो वही खाते लिखने का उद्देश्य अंतशः ही प्राप्त होगा। इसके अतिरिक्त इसका अर्थ होगा समय, उर्जा (शक्ति), एवं धन की व्यर्थ बरवादी। अतः प्रत्येक व्यक्ति अथवा फर्म से सम्बन्धित सभी प्रविष्टियों को एक साथ (जगह) लिखने के लिए कोई त्वरित साधन प्राप्त करना चाहिए। यह सब प्रविष्टियों को एक और पुस्तक में, जिसे खताबही कहते हैं, एकत्रित और संक्षिप्त करके किया जाता है। प्रत्येक व्यक्ति से सम्बन्धित उन सभी प्रविष्टियों को जो अब तक रोजनामचे में विखरी पड़ी थी एक जगह (जिसे खाता कहा जात है) एकत्रित एवं संक्षिप्त किया जाता है।
पीकल्स के अनुसार, ‘खाताबही खातों की सबसे महत्त्वपूर्ण पुसतक है और सहायक पुस्तकों में की गई प्रविष्टियों की मंजिल है। यह अनिवार्यतः तीन प्रकार के खातों का संग्रह है - वास्तविक, व्यक्तिगत तथा नाममात्र (के)। उपर्युक्त विवेचन से यह पूरी तरह से स्पष्ट हो जाता है कि खातावही प्रथम प्रविष्टि की पुस्तक नहीं है क्योंकि कोई भी प्रविष्टि सीधी इस प्रस्तक में नहीं की जाती है। प्रविष्टि सर्वप्रथम सहायक पुस्तकों में की जाती है। यह प्रमुख महत्त्व की पुसतक है। इसमें वयवहार में होने वाले सब सौदों से सम्बन्धित खाते होते हैं। यद्यपि ऐसा कोई पक्का नियम नहीं है तथापि साधारणतया खाताबही के एक पृष्ठ में एक ही खाता होता है। ऐसा अशुद्धियों एवं पूरी लिखावट के भद्देपन को दूर करने के लिए किया जाता है।
यदि खातों की संख्या बहुत अधिक हो तो एक ही खाताबही में सब खातों को रखना संभव नहीं हो सकता। ऐसी दशा में बही को कई विभागों अथवा परिणामों में विभाजित कर दिया जाता है। उदाहरण के लिए रोकड़ बही खाताबही का ही एक उपविभाजन हैं। इसमें रोकड़ के सौदे लिखे जाते हैं।
यह नोट किया जाना चाहिए कि खाताबही को उपविभाजित करने की केवल अकेली उपरोक्त विधि ही नहीं है। विभाजित करने की विधियां प्रत्येक के के हालात पर निर्भर करती है। प्रत्येक खाताबही के आरम्भ में अभिसूचक (सूचकांक) होता है। सामान्यता यह वर्णात्मक अभिसूचक होता है। अभिसूचक का एक पृष्ठ वर्णमाला के एक अक्षर के लिए नियत कर दिया जाता है और जो नाम जिस अक्षर से आरम्भ होते हैं वे उस अक्षर के लिए नियत पृष्ठ पर लिख दिए जाते हैं। अभिसूचक में प्रत्येक खाते के सामने खाताबही के उस पृष्ठ की संख्या लिख दी जाती है जिस पर वह खाता खोला गया है।
खाताबही का प्रारूप
व्यापार में खाताबही के कई प्रारूप मिलते हैं। सर्वसामान्य प्रारूप में तिथि, सौदे का विवरण, पृष्ठांक और धनराशि के लिए स्तम्भ होते हैं। व्यापारिक आवश्यकताओं के अनुरूप अतिरिक्त घन-राशि स्तम्भ जोड़े जा सकते हैं। प्रारूप का एक वैकल्पिक रूप, जिसे बैंको और कुछ व्यवसायिक संस्थाओं मे अपानाया जाता है, वह है जिसके खाताबही के पूरे पृष्ठ को छह स्तम्भों में बांट दिया जाता है। ये स्तम्भ हैं -
इस वैकल्पिक प्रारूप का लाभ यह है कि प्रत्येक सौदे के उपरान्त खाते का शेष अपने आप निकाला जा सकता है शेष ज्ञात करने के लिए वर्ष की समाप्ति तक प्रतीक्षा नहीं करनी पड़ती हैं।
खतौनी (Posting)
रोजनामचे एवं अन्य सहायक पुस्तको से खाताबही में प्रविष्टियां करने की प्रक्रिया को खतौनी कहा जाता है। रोजनामचे एवं अन्य सहायक पुस्तकों में दी गई प्रविष्टियों के लिए आधार बनाती है। खतौनी के कार्य के लिए विशेष कुशलता की आवश्यकता नहीं होती क्योंकि यह सामान्य प्रकार का कार्य है।
क्रय पुस्तक की खतौनी
खाताबही में प्रत्येक लेनदार का एक अलग खाता खोला जाता है। प्रत्येक क्रय की धन-राशि उससे सम्बन्धित व्यक्तिगत खाते में साधारणतया प्रतिदिन क्रेडिट की जाएगी। इस पुस्तक की द्वि-प्रविष्टि कुल क्रयों का आवधिक (साधारण-तथा एक भाग) योग के क्रय खाते में डेबिट करने से पूर्ण होगी।
विक्रय पुस्तको की खतौनी
खाता पुस्तक में प्रत्येक देनदार का एक अलग खाता खोलना होगा। साधारणतया उधार बिक्रि को वैयक्ति खाते में प्रतिदिन खताया जाता है। ग्राहकों के वैयक्ति खाते को विक्रय की धनराशि से डेबिट किया जाएगा। विक्रय खाता उधार बिक्री के मासिक योग से क्रेडिट किया जाएगा। इस प्रकार इस पुस्तक की द्वि-प्रविष्टि पूर्ण की जाएगी।
क्रय वापसी पुस्तक की खतौनी
खातबही में उस प्रत्येक व्यक्ति, जिसे माल लौटाया गया है, को ‘डेबिट किया जाता है और महीने के अन्त में वापसियों के आवधिक योग को खाताबही में क्रय वापसी खाते में क्रेडिट किया जाता है।
विक्रय वापसी पुस्तक की खतौनी
उस प्रत्येक ग्राहक को जो माल लौटाता है, क्रेडिट किया जाता है और महीने के अन्त में विक्रय-वापसी पुस्तक के योग के विक्रय-वापसी खाते को डेबिट किया जाता है।
रोकड़ पुस्तक की खतौनी
रोकड़ की (शेष और विपरीत प्रविष्टियों को छोड़कर) सभी मदों को खाताबही में खाताबही में खताया जाता है। रोकड़ बही के डेबिट पक्ष में लिखी सभी प्राप्तियों को सम्बन्धित खातों के क्रेडिट में ‘रोकड़ से’, बैंक से’, ‘छूट से’ लिखकर खताया जाता है। रोकड़ बही के क्रेडिट पक्ष में लिखे गये सभी भुगतानों को सम्बन्धित खातों के डेबिट में ‘रोकड से’, ‘छूट से’, बैंक से’ लिखकर खताया जाता है। रोकड़ बही के डेबिट पक्ष के छूट सत्म्भ के योग को खाताबही में छूट खाते के डेबिट पक्ष में लिखा जाता है। क्योंकि मदें व्यक्तिगत खातों के क्रेडिट पक्ष में खताई जाती है। मदों को व्यक्तिगत खातों के डेबिट में खताई जाने की वजह से रोकड़ बही के क्रेडिट पक्ष के छूट स्तम्भ के योग को खाताबही में छूट खाते के क्रेडिट पक्ष में लिखा जाता है।
प्राप्य विनियम-विपत्र पुस्तक की खतौनी
उस व्यक्ति, जिससे विनमय-विपत्र मिला है, का खाता विपत्र की धन-राशि से क्रेडिट कर दिया जाता है। प्राप्त विपत्रों के मासिक योग से खाताबही में प्राप्य-विनिमय-विपत्र खाता डेबिट किया जाता है।
देय-विनिमय-विपत्र पुस्तक की खतौनी
उस व्यक्ति, जिसको विपत्र दिया जाता है, का खाता विपत्र की धन-राशि से डेबिट किया है। देय विपत्रों के मासिक योग से खाताबही में देय विनिमय विपत्र खाते को क्रेडिट किया जाता है।
खुदरा रोकड़ बही की खतौनी
आवधिक अन्तराल पर खुदरा रोकड़ बही के वैश्लेषक स्तम्भों द्वारा दर्शाए गए खुदरा व्ययों के विश्लेषण की जनरल प्रविष्टि की जाती है। प्रत्येक नाम मात्र के खाते को उसके सम्बिन्ध योग से डेबिट किया जाता है और खुदरा रोकड़ खात अवधि में किए गए कुल खुदरा व्ययों की (धनराशि) से क्रेडिट किया जात है।
व्यक्तिगत खाते (personal accounts)
यह पता लगाने के लिए कि एक विषेश व्यक्ति से क्या लेना है या एक विषेश व्यक्ति को क्या देना है, उसके व्यक्तिगत खाते का शेष निकालना आवश्यक है। इस प्रक्रिया को खाते बन्द करना कहते हैं।
एक खाते का शेष निकालने के लिए उसके दोनों पक्षों (डेबिट तथा क्रेडिट) का योग लगाया जाता है। यदि दोनों पक्ष बराबर नहीं होते, तो दोनों पक्षों को बराबर करने के लिए अन्तर की कमी वाले पक्ष में लिख दिया जाता है। कमी वाले पक्ष में लिखने के लिए जो अन्तर इस प्रकार प्राप्त किया जाता है उसे उस खाते का शेष कहते हैं।
यदि डेबिट पक्ष का योग क्रेडिट पक्ष के योग से अधिक है तो शेष को श्ठल ठंसंदबम बधकश्लिख कर क्रेडिट पक्ष लिख दिया जाता है। ऐसी दशा में उस शेष को डेबिट शेष कहा जाता है। दूसरे वर्ष के आरम्भ में इस शेष को खाता खोलते समय श्ठल इंसंदबम इधकश्लिख कर डेबिट पक्ष में लिख दिया जाता है। इसी प्रकार से यदि क्रेडिट पक्ष का योग डेबिट पक्ष के योग से अधिक है तो शेष को श्ठल इंसंदबम इधकश्लिखकर क्रेडिट पक्ष में लिख दिया जाता है। इस शेष को क्रेडिट शेश काहा जाता है।
वास्तविक खाते (Real accounts)
वास्तविक खाते व्यापार की सम्पत्तियों को दर्शाते हैं। इस खातों के शेष चिट्ठे की तिथि पर व्यापार के अधिकार वाली सम्पत्तियों की धन-राशि ज्ञात करने के लिए निकाले जाते हैं। इनका शेष भी उसी प्रकार निकाला जाता है। जिस प्रकार व्यक्तिगत खातों का शेष निकाला जाता है। यह नोट किया जाना चाहिए कि वास्तविक खातों का शेष हमेशा डेबिट ही होता है या कोई शेष नहीं होता अर्थात् उनका शेष कभी भी क्रेडिट शेष नहीं हो सकता।
नाममात्र (के) खाते (nominal accounts)
नाम मात्र (के) खाते व्यापार के व्ययों, हानियों आयों तथा लाभों से सम्बन्ध रखते हैं। इनका शेष नहीं निकाला जाता है। वस्तुतः इन्हें व्यापार खाते अथवा लाभ-हानि खाते में स्थानान्तरित करके बन्द कर दिया जाता है।
टिप्पणी
रज्जुरेल
रज्जुरेल रेलगाडी जो सीधे पहाड पर चढती है।
बुद्धदास (राजा)
बुद्धदास चौथी शताब्दी में श्री लंका के अनुराधापुर के राजा थे। उन्होने ३४१ ई से ३७० ई तक राज्य किया। अपने राज्य में उन्होने अनेकों चिकित्सालयों का निर्माण कराया। महावंश में बुद्धदास को 'रत्नों का सागर' 'गुणों की खान' कहा गया है। वे अपने चिकित्सा ज्ञान के लिए भी प्रसिद्ध हैं।
नज़र (2005 फ़िल्म)
नज़र 2005 में बनी हिन्दी भाषा की फिल्म है।
फ़रेबी (1974 फ़िल्म)
फ़रेबी 1974 में बनी हिन्दी भाषा की फिल्म है।
नूरनगर सराय गाँव, मनसूरचक (बेगूसराय)
नूरनगर सराय मनसूरचक, बेगूसराय, बिहार स्थित एक गाँव है।
बुद्धदास
फ्रा धर्मकोषाचार्य (Nguam Indapañño) (พระธรรมโกศาจารย์ (เงื่อม อินฺทปญฺโญ); ; 27 मई, 1906 – 25 मई, 1993) थाईलैण्ड के २०वीं शताब्दी के एक प्रसिद्ध एवं प्रभावशाली बौद्ध भिक्षु थे। उन्हें बुद्धदास बिक्खु (พุทธทาสภิกขุ;, भी कहते हैं।
हिम्मतपुर तल्ला, हल्द्वानी तहसील
हिम्मतपुर तल्ला, हल्द्वानी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
रोग (2005 फ़िल्म)
''रोग 2005 की एक भारतीय हिंदी-भाषा रोमांस थ्रिलर फिल्म है जिसके निर्देशक  हिमांशु ब्रह्मभट्ट, लेखक महेश भट्ट  और निर्मात्री  पूजा भट्ट हैं । फिल्म में इरफान खान, हिमांशु मलिक और इलीन हैमन ने अभिनय किया है।
संक्षेप
उदय सिंह राठौड़ एक कानून का पालन करने वाला लेकिन परेशान पुलिस अधिकारी है, जो अपनी असाधारण जांच के लिए प्रसिद्ध है, वह अनिद्रा का अनुभव कर रहा है। जब माया सोलोमन, एक प्रसिद्ध मॉडल की हत्या कर दी जाती है, तो राठौड़ को मामले की हिरासत दी जाती है और उसे उपायुक्त कुमार द्वारा एक सप्ताह के भीतर इसे हल करने के लिए कहा जाता है। तीन लोगों को प्रमुख संदिग्धों के रूप में चुना गया है; हर्ष, एक प्रसिद्ध पत्रकार, अली, एक करोड़पति और श्यामोली, अली का साथी।
जब जांच शुरू होती है, तो हर्ष राठौड़ को हत्यारे को पकड़ने में मदद करने की पेशकश करता है, जबकि उसका ध्यान इस तथ्य की ओर आकर्षित करता है कि माया अली से शादी करने वाली थी, लेकिन क्योंकि अली एक व्यभिचारी था और एक महिला के साथ नहीं रह सकता था। इसलिए अली ने श्यामोली के साथ मिलकर माया को मार डाला। राठौड़ इन पंक्तियों पर विचार करता है और हर्ष के साथ अली के घर जाता है।
वह अली से पूछताछ करता है और मामले पर और सबूत इकट्ठा करने के लिए माया के घर पहुंचता है। जांच का नेतृत्व करते हुए और माया के अतीत से गुजरते हुए, राठौड़ को मृत महिला की छवि से प्यार होने लगता है। एक रात, उसके सदमे से, जब वह अपने घर में सबूत इकट्ठा कर रहा होता है, माया अचानक प्रकट होती है। यह राठौड़ को घर में मिले शव के बारे में भ्रमित करता है और उसे संदिग्धों पर पुनर्विचार करने के लिए मजबूर करता है।
इस सब के बीच, माया की सादगी और सूक्ष्म सुंदरता राठौड़ को अपनी ओर खींचती रहती है। वह माया से पूछताछ करता है जिससे उसे पता चलता है कि हत्या की रात से पहले, वह दो दिन की छुट्टी पर चली गई थी। इस बीच, माया के घर रात बिताने के लिए दूसरी लड़की नीना को लाने के लिए अली ने डुप्लीकेट चाबियों का इस्तेमाल किया। नीना की मौत हो गई, लेकिन अली हत्या में शामिल नहीं था। राठौड़ माया को बताता है कि सबूतों की कमी के कारण, सभी संदेह उस पर पड़ते हैं और उस पर अपराध के लिए मुकदमा चलाया जा सकता है। राठौड़ कुछ पल सोचता है और माया से कहता है कि सबकी राय की परवाह किए बिना, वह सोचता है कि वह निर्दोष है। वह उसे भागने की सलाह देता है, सभी व्यवस्था करने की पेशकश करता है। उसने जाने से इंकार कर दिया।
राठौड़ के मददगार स्वभाव और उस पर विश्वास को देखकर माया को उससे प्यार होने लगता है। वे दोनों पूछताछ कक्ष से बाहर निकलते हैं और एक साथ रात बिताते हैं। सुबह में, राठौड़ आखिरी बार हत्या के हथियार को बरामद करने के लिए माया के घर जाता है, उम्मीद करता है कि इससे चीजों को स्पष्ट करने में मदद मिलेगी। वह हथियार को पुनः प्राप्त करने में सक्षम होता है और वास्तविक हत्यारे की पहचान का एहसास होता है। वह घर वापस जाता है, तभी हर्ष वहां पहले से ही माया को मारने की कोशिश कर रहा है। कुछ प्रतिरोध के बाद, राठौड़ हर्ष को पकड़ लेता है और उसे बाथ-टब में डुबो कर रखता है। हालाँकि, हर्ष, अंतिम प्रयास में, बाथ-टब से छलांग लगाता है और राठौड़ पर चाकू चला देता है। माया हर्ष के पीछे आती है और उसे गोली मार कर मार देती है।
बाद में पता चलता है कि माया अपनी सुंदरता के प्रति सचेत थी क्योंकि वह जहां भी जाती थी उसे जानने के बजाय लोग उस पर फिदा हो जाते थे। वह जो खोज रही थी वह विश्वास और विश्वास था। जब वह हर्ष से मिली, तो उसने उसे अपने धन की पेशकश की, लेकिन विश्वास नहीं दे सका। वह निराश हो गई और अली के साथ संबंध बनाने लगी, जो बेवफा निकला और उसका भरोसा तोड़ दिया। चीजें वैसे ही चलती रहीं और उसने लगभग अली से शादी करने का विचार किया, जब तक कि हर्ष ने माया को मारने का प्रयास नहीं किया, लेकिन दूसरी लड़की नीना की हत्या कर दी, जो उस रात अली के साथ माया के घर गई थी। अंत में, राठौड़ को साथी पुलिसकर्मियों द्वारा बधाई दी जाती है, क्योंकि वह माया की आँखों में देखता है।
संगीत
फिल्म के साउंडट्रैक को एम. एम. क्रीम, नीलेश मिश्रा और सईद क़ादरी द्वारा लिखे गए गीतों के साथ। एम. एम. क्रीम ने "गुजर ना जाए" के लिए अपनी तेलुगू फिल्म ओकारिकी ओकारू से "वेल्लीपोथे इला" की धुन का पुन: उपयोग किया। गाने "मैंने दिल से कहा" और "खूबसूरत" बेहद लोकप्रिय हुए।
पण्य
अर्थशास्त्र में पण्य (commodity) ऐसी वस्तु होती है जो पूरी या अधिकांश रूप से प्रतिमोच्य हो, यानि उस वस्तु के बराबार मात्रा के अंशों का मूल्य बाज़ार में बराबर या लगभग बराबर माना जाता है। उदाहरण के लिए सोने के 10 ग्राम के दो टुकड़ों का मूल्य बराबर माना जाता है, चाहे उनका उत्पादन अलग समय में, अलग स्थानों में बिलकुल भिन्न प्रकार से करा गया हो। इसी तरह कपास, गेहूँ, लोहा, किसी एक प्रकार का पेट्रोल, खुली चाय की पत्ती, इत्यादि सभी पण्य हैं। अधिकांश पण्य कच्चे माल के बने होते हैं, यानि प्राकृतिक रूप से उत्पन्न होते हैं। कुछ वृहद उत्पादन द्वारा भारी मात्रा में बनाई जाने वाली वस्तुएँ भी पण्य समझी जा सकती हैं, जैसे कि बहुत से प्रकार के निर्मित रसायन।
पूर्वी यमुना नहर
यह उत्तर प्रदेश की प्रमुख नहर हैं। जो उत्तर प्रदेश के सहारनपुर जिले की बेहट तहसील के परगना फैजाबाद गांव मे स्थित हथनीकुण्ड़ बैराज के बायें किनारे से निकली गयी है | हथनीकुण्ड़ बैराज यमुना नदी पर बना है .यह बैराज चार राज्यो की सीमा पर स्थित है .हरियाणा हिमाचल प्रदेश उत्तराखंड़ उत्तर प्रदेश. इस नहर पर बाबैल बुजुर्ग व बेलका माफी नाम के गांवों में दो लघु बिजलीघर बने है.यह नहर उत्तर प्रदेश की सबसे प्राचीन नहर है(1830).
भौगोलिक स्थिति
पूर्वी यमुना नहर उत्तर प्रदेश के जिला सहारनपुर की बेहट तहसील के परगना फैजाबाद नामक गांव मे यमुना नदी पर बने हथनी कुंड़ बैराज के बाऐ किनारे से निकली है।
स्रोत स्थल
पूर्वी यमुना नहर हथिनी कुंड बैराज से निकलती हैं ,जो बेहट तहसील का एक गांव फैज़ाबाद में स्थित है और उत्तर प्रदेश व हरियाणा का बार्डर भी है
लम्बाई (किलोमीटर में)
1440 किलोमीटर राजबाहो वो गूलों सहित
सिंचाई उपलब्धता
यह नहर सहारनपुर शामली मेरठ मुजफ्फरनगर बागपत आदि जिलों की हजारों हैक्टर भूमि सींचती हुए दिल्ली में यमुना नदी में मिल जाती हैं
शौना कवानाघ
शौना मायर कवानाघ (जन्म 21 अप्रैल 1992) एक डबलिन में जन्मी आयरिश अंतरराष्ट्रीय क्रिकेटर हैं, जो पेम्ब्रोक क्रिकेट क्लब में अपना क्लब स्तर का क्रिकेट खेलती हैं। उन्होंने लोरेटो कॉलेज फॉक्सरॉर्क में स्कूल में पढ़ाई की, और बाद में बूटरस्टाउन, डबलिन में सेंट एंड्रयूज कॉलेज में पढ़ाई की। कवानाघ दाएं हाथ के बल्लेबाज और विकेटकीपर हैं, साथ ही दाएं हाथ की मध्यम गति से गेंदबाजी भी करते हैं। उसने 15, 17 और 19 के तहत लेइनस्टर डेवलपमेंट स्क्वॉड का प्रतिनिधित्व किया है, और 15 और 17 की महिला टीमों, आयरलैंड ए के तहत आयरिश का भी प्रतिनिधित्व किया है और आयरलैंड की वरिष्ठ महिला टीम में भी जगह बनाई है। वह आईसीसी महिला विश्व कप क्वालीफायर में प्रतिस्पर्धा करने के लिए नवंबर 2011 में आयरिश सीनियर महिला टीम के साथ बांग्लादेश गई थी। वह महिला सुपर सीरीज में स्कॉर्चर्स के लिए खेलती हैं।
जून 2018 में, उन्हें 2018 आईसीसी महिला विश्व ट्वेंटी 20 क्वालीफायर टूर्नामेंट के लिए आयरलैंड की टीम में नामित किया गया था। जुलाई 2018 में, उन्हें आईसीसी महिला वैश्विक विकास दस्ते में नामित किया गया था। अक्टूबर 2018 में, उन्हें वेस्टइंडीज में 2018 आईसीसी महिला विश्व ट्वेंटी 20 टूर्नामेंट के लिए आयरलैंड की टीम में नामित किया गया था।
अगस्त 2019 में, उन्हें स्कॉटलैंड में 2019 आईसीसी महिला विश्व ट्वेंटी 20 क्वालीफायर टूर्नामेंट के लिए आयरलैंड की टीम में नामित किया गया था। जुलाई 2020 में, उन्हें अगले वर्ष के लिए क्रिकेट आयरलैंड द्वारा अंशकालिक पेशेवर अनुबंध से सम्मानित किया गया। नवंबर 2021 में, उन्हें जिम्बाब्वे में 2021 महिला क्रिकेट विश्व कप क्वालीफायर टूर्नामेंट के लिए आयरलैंड की टीम में नामित किया गया था।
सिमली बंगारी, भिकियासैण तहसील
सिमली बंगारी, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
नैपुर गाँव, मनसूरचक (बेगूसराय)
नैपुर मनसूरचक, बेगूसराय, बिहार स्थित एक गाँव है।
आगरा नहर
हरियाणा के जनपद फरीदाबाद एवं गुड़गॉव, उ0प्र0 के मथुरा एवं आगरा जनपदों तथा राजस्‍थान के भरतपुर जिले में सुरक्षात्‍मक सिंचाई पदान करने हेतु यमुना नदी पर ओखला (दिल्‍ली) के पास एक वियर का निर्माण कर इसके दाहिने तट से आगरा नहर प्रणाली का निर्माण वर्ष 1874 में किया गया था। आगरा नहर का पुनरोद्वार वर्ष 1955-57 के बीच किया गया तथा इका शीर्ष निस्‍सार 3237 क्‍यूसेक कर दिसा गया, लेकिन आगरा नहर की शुरू की लगभग 19 कि0मी0 टुकड़ी में कार्य न पूरा हो पाने के कारण यह नहर 2100 क्‍यूसेक से अधिक पानी लेने में सक्षम नहीं हो सकी। यह उत्तर प्रदेश की प्रमुख नहर हैं।
लम्बाई (मीटर में)
1600 KM
रेलगाड़ी
रेलगाड़ी शब्द दो शब्द रेल और गाड़ी से मिलकर बना है जिसका अर्थ होता है रेल (अब हिन्दी में इसे रेल की पटरी या सिर्फ पटरी कहते हैं) पर चलने वाली गाड़ी। दूसरे शब्दों में एक रेलगाड़ी या ट्रेन वाहनों (डिब्बों) की एक जुड़ी हुई श्रृंखला है जो एक निश्चित स्थायी पथ पर चलकर माल और सवारियों को एक स्थान से दूसरे स्थान पर पहुँचाती है। यह पथ आमतौर पर दो पटरियों से बना होता है, लेकिन यह एक पटरीय या मेग्लेव गाइडवे भी हो सकता है। ट्रेन के लिए प्रणोदन एक अलग लोकोमोटिव या स्वयं-प्रणोदित एकाधिक ईकाइयों की विशिष्ट मोटरों के द्वारा प्रदान किया जाता है। अधिकतर आधुनिक गाड़ियों डीजल इंजन या बिजली के इंजन जिन्हें रेलगाड़ी के ऊपर से जा रहे बिजली के तारों से बिजली मिलती है, द्वारा चलाई जाती हैं पर 19 वीं सदी के मध्य से 20 वीं शताब्दी तक यह भाप के इंजनों से चलती थीं। ऊर्जा के अन्य स्रोत जैसे घोड़े, रस्सी या तार, गुरुत्वाकर्षण, न्युमेटिक और गैस टर्बाइन के द्वारा भी रेलगाड़ी चलाना संभव हैं।
सीव ऑफ़ सुंदरम
गणित में सीव ऑफ़ सुंदरम एक निर्दिष्ट पूर्णांक तक सभी अभाज्य संख्याओं को खोजने के लिए एक सरल निर्धारक एल्गोरिथम है। इसकी खोज भारतीय गणितज्ञ एसपी सुंदरम ने 1934 में की थी। उन्हीं के ऊपर इसका नाम पड़ा।
कलन विधि
एल्गोरिथ्म 1 से लेकर N तक की प्राकृतिक संख्याओं में i+j+2ij रूप की संख्याओं को अलग करने का प्रावधान करता है; जहाँ  और  शर्तें मान्य हैं;
और
शुद्धता
यह एल्गोरिथ्म एक से बड़े विषम धनात्मक पूर्णांकों (odd positive integers) के साथ काम करता है, जो कि 2m+1 रूप में हों, जहाँ m एक प्राकृतिक संख्या है।
यदि 2m+1 समग्र संख्या (composite number) है, इसे एक से अधिक दो विषम संख्याओं के उत्पाद के रूप में दर्शाया जाता है, जो है:
जहाँ i और j प्राकृतिक संख्याएँ हैं। अनुपात को नीचे जैसा दिया गया है, उस तरह भी समझा जा सकता है:
अतः, यदि हम 2ij + i + j (जहाँ ) रूप की सभी  संख्याओं को हटा दें, तो प्रत्येक m के लिए 2m+1 संख्या सरल (simple, non-composite number) होना चाहिए।
अश-शूरा
सूरा अश-शूरा (इंग्लिश: Ash-Shura) इस्लाम के पवित्र ग्रन्थ कुरआन का 42 वां सूरा या अध्याय है। इसमें 53 आयतें हैं।
नाम
सूरा 'अश्-शूरा या सूरा अश़्-शूरा का नाम इस सूरह की आयत 38 के वाक्यांश “अपने मामले आपस के परामर्श (अश-शूरा) से चलाते हैं" से उद्धृत है। इस नाम का मतलब यह है कि वह सूरा जिसमें शूरा शब्द आया है।
अवतरणकाल
मक्कन सूरा अर्थात् पैग़म्बर मुहम्मद के मक्का के निवास के समय हिजरत से पहले अवतरित हुई।
इस्लाम के विद्वान मौलाना सैयद अबुल आला मौदूदी लिखते हैं कि इसकी विषय-वस्तु पर विचार करने से साफ़ महसूस होता है कि यह सूरा 41 (हा . मीम . अस-सजदा) के पश्चात् संसर्गतः अवतरित हुई होगी, क्योंकि यह एक प्रकार से बिलकुल उसकी अनुपूरक दिखाई देती है। सूरा 41 (हा . मीम . अस-सजदा) कुरैश के सरदारों के अन्धे-बहरे विरोध पर बड़ी गहरी चोटें की गई थीं, उस चेतावनी के तुरन्त पश्चात् यह सूरा अवतरित की गई जिसने समझाने-बुझाने का हक़ अदा कर दिया।
विषय और वार्ता
मौलाना सैयद अबुल आला मौदूदी लिखते हैं कि बात का आरम्भ इस तरह किया गया है कि (मुहम्मद सल्ल. पर ईश-प्रकाशना कोई निराली बात नहीं।) ऐसी ही प्रकाशना इसी प्रकार के आदेश के साथ अल्लाह इससे पहले भी नबियों (उन पर ईश्वर की दया और कृपा हो) पर निरन्तर भेजता रहा है । इसके बाद बताया गया है कि नबी (सल्ल.) केवल बेसुध लोगों को चौकाने और भटके हुओं को रास्ता बताने आया है। (वह ख़ुदा के पैदा किए हुए लोगों के भाग्य का मालिक नहीं बनाया गया है।) उसकी बात न माननेवालों का संप्रेक्षण और उन्हें यातना देना या न देना अल्लाह का अपना काम है। फिर इस समस्या के रहस्य को व्यक्त किया गया है कि अल्लाह ने सारे मनुष्यों को जन्मजात सत्यनिष्ठ क्यों न बना दिया और यह मतभेद की सामर्थ्य क्यों दे दी जिसके कारण लोग विचार और कर्म के हर उल्टे-सीधे रास्ते पर चल पड़ते हैं। इसके बाद यह बताया गया है कि जिस धर्म को मुहम्मद (सल्ल.) प्रस्तु कर रहे हैं, वह वास्तव में है क्या। उसका सर्वप्रथम आधार यह है कि अल्लाह चूंकि जगत् और मानव का स्रष्टा, मालिक और वास्तविक संरक्षक मित्र है, इसलिए वही मानव का शासक भी है और उसी को यह अधिकार प्राप्त है कि मानव को दीन और शरीअत (धर्म और विधि-विधान अर्थात् धारणा और कर्म की प्रणाली) प्रदान करे। दूसरे शब्दों में नैसर्गिक प्रभुत्व की तरह विधि-विधान सम्बन्धी प्रभुत्व भी अल्लाह ही के लिए सुरक्षित है। इसी आधार पर अल्लाह ने आदिकाल से मानव के लिए धर्म निर्धारित किया है। वह एक ही धर्म था जो हरेक युग में समस्त नबियों को दिया जाता रहा । कोई नबी भी अपने किसी अलग धर्म का प्रवर्तक नहीं था। वह धर्म सदैव इस उद्देश्य के लिए भेजा गया है कि धरती पर वही स्थापित और प्रचलित और क्रियान्वित हो। पैग़म्बर ( उन पर ईश - दया और कृपा हो) इस धर्म के मात्र प्रचार पर नहीं, बल्कि उसे स्थापित करने के सेवा-कार्य पर नियुक्त किए हुए थे। मानव - जाति का दूसरा धर्म यही था, किन्तु नबियों के पश्चात् हमेशा यही होता रहा कि स्वार्थी लोग उसके अन्दर अपने स्वेच्छाचार, अहंकार और आत्म प्रदर्शन की भावना के कारण अपने व्यक्तिगत हित के लिए साम्प्रदायिकता खड़ी करके नए - नए धर्म अविष्कृत करते रहे। अब मुहम्मद (सल्ल.) इसलिए भेजे गए हैं कि कृत्रिम पंथों और कृत्रिम धर्मों और मानव - रचित धर्मों की जगह वही वास्तविक धर्म लोगों के समक्ष प्रस्तुत करें और (पूरी दृढ़ता के साथ) उसी को स्थापित करने की कोशिश करें। तुम लोगों को एहसास नहीं है कि अल्लाह के धर्म को छोड़कर अल्लाह के अतिरिक्त दूसरों के बनाए हुए धर्म और क़ानून को ग्रहण करना अल्लाह के मुक़ाबले में कितना बड़ा दुस्साहस है। अल्लाह की दृष्टि में ये निकृष्टतम बहुदेववादी प्रथा और जघन्य अपराध है, जिसका कठोर दण्ड भुगतना पड़ेगा। इस तरह धर्म की एक साफ़ और स्पष्ट धारणा प्रस्तुत करने के पश्चात् कहा गया है कि तुम लोगों को समझाकर सीधे रास्ते पर लाने के लिए जो उत्तम - से - उत्तम उपाय सम्भव था वह प्रयोग में लाया जा चुका। इसपर भी यदि तुम मार्ग न पाओ तो फिर संसार में कोई चीज़ तुम्हें सीधे रास्ते पर नहीं ला सकती। इन यथार्थ तथ्यों को प्रस्तुत करते हुए बीच - बीच में संक्षिप्त रूप में एकेश्वरवाद और परलोकवाद के प्रमाण दिए गए हैं और सांसारिकता के परिणामों से सावधान किया गया है। फिर वार्ता को समाप्त करते हुए दो महत्त्वपूर्ण बाते कही गई हैं:
एक यह कि मुहम्मद (सल्ल.) को अपने जीवन के आरम्भिक 40 वर्षों में किताब की धारणा से बिलकुल रहित और ईमान की समस्याओं और वार्ताओं से नितान्त अनभिज्ञ रहना, और फिर अचानक इन दोनों चीज़ों को लेकर संसार के समक्ष आ जाना आपके नबी होने का स्पष्ट प्रमाण है। दूसरे यह कि ईश्वर ने यह शिक्षा तमाम नबियों की तरह आप (सल्ल.) को भी तीन तारीक़ों से दी है— एक प्रकाशना, दूसरे परदे के पीछे से आवाज़ और तीसरे फ़रिश्ते के द्वारा संदेश। यह इसलिए स्पष्ट किया गया, ताकि विरोधी लोग यह मिथ्यारोपण न कर सके कि नबी (सल्ल.) ईश्वर से उसके सम्मुख होकर बात करने का दावा कर रहे हैं।
सुरह "अश-शूरा" का अनुवाद
बिस्मिल्ला हिर्रह्मा निर्रहीम अल्लाह के नाम से जो दयालु और कृपाशील है।
सूरए यूरा
ख़ुदा के नाम से शुरू करता हूँ जो बड़ा मेहरबान निहायत रहम वाला है
हा मीम (1)
ऐन सीन काफ़ (2)
(ऐ रसूल) ग़ालिब व दाना ख़़ुदा तुम्हारी तरफ़ और जो (पैग़म्बर) तुमसे पहले गुज़रे उनकी तरफ़ यूँ ही वही भेजता रहता है जो कुछ आसमानों में है और जो कुछ ज़मीन में है ग़रज़ सब कुछ उसी का है (3)
और वह तो (बड़ा) आलीशान (और) बुज़ुर्ग है (4)
(उनकी बातों से) क़रीब है कि सारे आसमान (उसकी हैबत के मारे) अपने ऊपर वार से फट पड़े और फ़रिश्ते तो अपने परवरदिगार की तारीफ़ के साथ तसबीह करते हैं और जो लोग ज़मीन में हैं उनके लिए (गुनाहों की) माफी माँगा करते हैं सुन रखो कि ख़़ुदा ही यक़ीनन बड़ा बक्शने वाला मेहरबान है (5)
और हमने तुम्हारे पास अरबी क़़ुरआन यूँ भेजा ताकि तुम मक्का वालों को और जो लोग इसके इर्द गिर्द रहते हैं उनको डराओ और (उनको) क़यामत के दिन से भी डराओ जिस (के आने) में कुछ भी शक नहीं (उस दिन) एक फरीक़ (मानने वाला) जन्नत में होगा और फरीक़ (सानी) दोज़ख़ में (7)
और अगर ख़़ुदा चाहता तो इन सबको एक ही गिरोह बना देता मगर वह तो जिसको चाहता है (हिदायत करके) अपनी रहमत में दाखि़ल कर लेता है और ज़ालिमों का तो (उस दिन) न कोई यार है और न मददगार (8)
क्या उन लोगों ने ख़़ुदा के सिवा (दूसरे) कारसाज़ बनाए हैं तो कारसाज़ बस ख़़ुदा ही है और वही मुर्दों को जि़न्दा करेगा और वही हर चीज़ पर क़ुदरत रखता है (9)
और तुम लोग जिस चीज़ में बाहम एख़्तेलाफ़ात रखते हो उसका फैसला ख़ुदा ही के हवाले है वही ख़ुदा तो मेरा परवरदिगार है मैं उसी पर भरोसा रखता हूँ और उसी की तरफ़ रूजू करता हूँ (10)
सारे आसमान व ज़मीन का पैदा करने वाला (वही) है उसी ने तुम्हारे लिए तुम्हारी ही जिन्स के जोड़े बनाए और चारपायों के जोड़े भी (उसी ने बनाए) उस (तरफ़) में तुमको फैलाता रहता है कोई चीज़ उसकी मिसल नहीं और वह हर चीज़ को सुनता देखता है (11)
सारे आसमान व ज़मीन की कुन्जियाँ उसके पास हैं जिसके लिए चाहता है रोज़ी को फराख़ कर देता है (जिसके लिए) चाहता है तंग कर देता है बेशक वह हर चीज़ से ख़ूब वाकि़फ़ है (12)
उसने तुम्हारे लिए दीन का वही रास्ता मुक़र्रर किया जिस (पर चलने का) नूह को हुक्म दिया था और (ऐ रसूल) उसी की हमने तुम्हारे पास वही भेजी है और उसी का इबराहीम और मूसा और ईसा को भी हुक्म दिया था (वह) ये (है कि) दीन को क़ायम रखना और उसमें तफ़रक़ा न डालना जिस दीन की तरफ़ तुम मुशरेकीन को बुलाते हो वह उन पर बहुत याक़ ग़ुज़रता है ख़़ुदा जिसको चाहता है अपनी बारगाह का बरगुज़ीदा कर लेता है और जो उसकी तरफ़ रूजू करे (अपनी तरफ़ (पहुँचने) का रास्ता दिखा देता है (13)
और ये लोग मुतफ़र्रिक़ हुए भी तो इल्म (हक़) आ चुकने के बाद और (वह भी) महज़ आपस की जि़द से और अगर तुम्हारे परवरदिगार की तरफ़ से एक वक़्ते मुक़र्रर तक के लिए (क़यामत का) वायदा न हो चुका होता तो उनमें कबका फैसला हो चुका होता और जो लोग उनके बाद (ख़़ुदा की) किताब के वारिस हुए वह उसकी तरफ़ से बहुत सख़्त शुबहे में (पड़े हुए) हैं (14)
तो (ऐ रसूल) तुम (लोगों को) उसी (दीन) की तरफ़ बुलाते रहे जो और जैसा तुमको हुक्म हुआ है (उसी पर क़ायम रहो और उनकी नफ़सियानी ख़्वाहिशों की पैरवी न करो और साफ़ साफ़ कह दो कि जो किताब ख़़ुदा ने नाजि़ल की है उस पर मैं ईमान रखता हूँ और मुझे हुक्म हुआ है कि मैं तुम्हारे एख़्तेलाफात के (दरमेयान) इन्साफ़ (से फ़ैसला) करूँ ख़़ुदा ही हमारा भी परवरदिगार है और वही तुम्हारा भी परवरदिगार है हमारी कारगुज़ारियाँ हमारे ही लिए हैं और तुम्हारी कारस्तानियाँ तुम्हारे वास्ते हममें और तुममें तो कुछ हुज्जत (व तक़रार की ज़रूरत) नहीं ख़़ुदा ही हम (क़यामत में) सबको इकट्ठा करेगा (15)
और उसी की तरफ़ लौट कर जाना है और जो लोग उसके मान लिए जाने के बाद ख़ुदा के बारे में (ख़्वाहमख़्वाह) झगड़ा करते हैं उनके परवरदिगार के नज़दीक उनकी दलील लग़ो बातिल है और उन पर (ख़ु़दा का) ग़ज़ब और उनके लिए सख़्त अज़ाब है (16)
ख़़ुदा ही तो है जिसने सच्चाई के साथ किताब नाजि़ल की और अदल (व इन्साफ़ भी नाजि़ल किया) और तुमको क्या मालूम शायद क़यामत क़रीब ही हो (17)
(फिर ये ग़फ़लत कैसी) जो लोग इस पर ईमान नहीं रखते वह तो इसके लिए जल्दी कर रहे हैं और जो मोमिन हैं वह उससे डरते हैं और जानते हैं कि क़यामत यक़ीनी बरहक़ है आगाह रहो कि जो लोग क़यामत के बारे में शक किया करते हैं वह बड़े परले दर्जे की गुमराही में हैं (18)
और ख़ुदा अपने बन्दों (के हाल) पर बड़ा मेहरबान है जिसको (जितनी) रोज़ी चाहता है देता है वह ज़ेार वाला ज़बरदस्त है (19)
जो शख़्स आख़ेरत की खेती का तालिब हो हम उसके लिए उसकी खेती में अफ़ज़ाइश करेंगे और दुनिया की खेती का ख़ास्तगार हो तो हम उसको उसी में से देंगे मगर आखे़रत में फिर उसका कुछ हिस्सा न होगा (20)
क्या उन लोगों के (बनाए हुए) ऐसे शरीक हैं जिन्होंने उनके लिए ऐसा दीन मुक़र्रर किया है जिसकी ख़़ुदा ने इजाज़त नहीं दी और अगर फ़ैसले (के दिन) का वायदा न होता तो उनमें यक़ीनी अब तक फैसला हो चुका होता और ज़ालिमों के वास्ते ज़रूर दर्दनाक अज़ाब है (21)
(क़यामत के दिन) देखोगे कि ज़ालिम लोग अपने आमाल (के वबाल) से डर रहे होंगे और वह उन पर पड़ कर रहेगा और जिन्होने ईमान क़़ुबूल किया और अच्छे काम किए वह बेहिष्त के बाग़ों में होंगे वह जो कुछ चाहेंगे उनके लिए उनके परवरदिगार की बारगाह में (मौजूद) है यही तो (ख़़ुदा का) बड़ा फज़ल है (22)
यही (ईनाम) है जिसकी ख़़ुदा अपने उन बन्दों को ख़ुशख़बरी देता है जो ईमान लाए और नेक काम करते रहे (ऐ रसूल) तुम कह दो कि मैं इस (तबलीग़े रिसालत) का अपने क़रातबदारों (एहले बैत) की मोहब्बत के सिवा तुमसे कोई सिला नहीं मांगता और जो शख़्स नेकी हासिल करेगा हम उसके लिए उसकी ख़ूबी में इज़ाफा कर देंगे बेशक वह बड़ा बख्शने वाला क़दरदान है (23)
क्या ये लोग (तुम्हारी निस्बत कहते हैं कि इस (रसूल) ने ख़़ुदा पर झूठा बोहतान बाँधा है तो अगर (ऐसा) होता तो) ख़़ुदा चाहता तो तुम्हारे दिल पर मोहर लगा देता (कि तुम बात ही न कर सकते) और ख़ुदा तो झूठ को नेस्तनाबूद और अपनी बातों से हक़ को साबित करता है वह यक़ीनी दिलों के राज़ से ख़ूब वाकि़फ है (24)
और वही तो है जो अपने बन्दों की तौबा क़ुबूल करता है और गुनाहों को माफ़ करता है और तुम लोग जो कुछ भी करते हो वह जानता है (25)
और जो लोग ईमान लाए और अच्छे अच्छे काम करते रहे उनकी (दुआ) क़़ुबूल करता है फज़ल व क़रम से उनको बढ़ कर देता है और काफ़िरों के लिए सख़्त अज़ाब है (26)
और अगर ख़ुदा ने अपने बन्दों की रोज़ी में फराख़ी कर दे तो वह लोग ज़रूर (रूए) ज़मीन से सरकशी करने लगें मगर वह तो बाक़दरे मुनासिब जिसकी रोज़ी (जितनी) चाहता है नाजि़ल करता है वह बेषक अपने बन्दों से ख़बरदार (और उनको) देखता है (27)
और वही तो है जो लोगों के नाउम्मीद हो जाने के बाद मेंह बरसाता है और अपनी रहमत (बारिश की बरकतों) को फैला देता है और वही कारसाज़ (और) हम्द व सना के लायक़ है (28)
और जो मुसीबत तुम पर पड़ती है वह तुम्हारे अपने ही हाथों की करतूत से और (उस पर भी) वह बहुत कुछ माफ़ कर देता है (30)
और तुम लोग ज़मीन में (रह कर) तो ख़ुदा को किसी तरह हरा नहीं सकते और ख़ुदा के सिवा तुम्हारा न कोई दोस्त है और न मददगार (31)
और उसी की (क़़ुदरत) की निशानियों में से समन्दर में (चलने वाले) (बादबानी जहाज़) है जो गोया पहाड़ हैं (32)
(या वह चाहे तो) उनको उनके आमाल (बद) के सबब तबाह कर दे (34)
और वह बहुत कुछ माफ़ करता है और जो लोग हमारी निशानियों में (ख़्वाहमाख़्वाह) झगड़ा करते हैं वह अच्छी तरह समझ लें कि उनको किसी तरह (अज़ाब से) छुटकारा नहीं (35)
(लोगों) तुमको जो कुछ (माल) दिया गया है वह दुनिया की जि़न्दगी का (चन्द रोज़) साज़ोसामान है और जो कुछ ख़ुदा के यहाँ है वह कहीं बेहतर और पायदार है (मगर ये) ख़ास उन ही लोगों के लिए है जो ईमान लाए और अपने परवरदिगार पर भरोसा रखते हैं (36)
और जो लोग बड़े बड़े गुनाहों और बेहयाई की बातों से बचे रहते हैं और ग़ुस्सा आ जाता है तो माफ़ कर देते हैं (37)
और जो अपने परवरदिगार का हुक्म मानते हैं और नमाज़ पढ़ते हैं और उनके कुल काम आपस के मशवरे से होते हैं और जो कुछ हमने उन्हें अता किया है उसमें से (राहे ख़ुदा में) ख़र्च करते हैं (38)
और (वह ऐसे हैं) कि जब उन पर किसी किस्म की ज़्यादती की जाती है तो बस वाजिबी बदला ले लेते हैं (39)
और बुराई का बदला तो वैसी ही बुराई है उस पर भी जो शख़्स माफ़ कर दे और (मामले की) इसलाह कर दें तो इसका सवाब ख़ुदा के जि़म्मे है बेशक वह ज़ुल्म करने वालों को पसन्द नहीं करता (40)
और जिस पर ज़़ुल्म हुआ हो अगर वह उसके बाद इन्तेक़ाम ले तो ऐसे लोगों पर कोई इल्ज़ाम नहीं (41)
इल्ज़ाम तो बस उन्हीं लोगों पर होगा जो लोगों पर ज़़ुल्म करते हैं और रूए ज़मीन में नाहक़ ज़्यादतियाँ करते फिरते हैं उन्हीं लोगों के लिए दर्दनाक अज़ाब है (42)
और जो सब्र करे और कसूर माफ़ कर दे तो बेशक ये बड़े हौसले के काम हैं (43)
और जिसको ख़ुदा गुमराही में छोड़ दे तो उसके बाद उसका कोई सरपरस्त नहीं और तुम ज़ालिमों को देखोगे कि जब (दोज़ख़) का अज़ाब देखेंगे तो कहेंगे कि भला (दुनिया में) फिर लौट कर जाने की कोई सबील है (44)
और तुम उनको देखोगे कि दोज़ख़ के सामने लाए गये हैं (और) जि़ल्लत के मारे कटे जाते हैं (और) कनक्खियों से देखे जाते हैं और मोमिनीन कहेंगे कि हकीक़त में वही बड़े घाटे में हैं जिन्होने क़यामत के दिन अपने आप को और अपने घर वालों को ख़सारे में डाला देखो ज़ुल्म करने वाले दाएमी अज़ाब में रहेंगे (45)
और ख़ुदा के सिवा न उनके सरपरस्त ही होंगे जो उनकी मदद को आएँ और जिसको ख़ुदा गुमराही में छोड़ दे तो उसके लिए (हिदायत की) कोई राह नहीं (46)
(लोगों) उस दिन के पहले जो ख़ुदा की तरफ़ से आयेगा और किसी तरह (टाले न टलेगा) अपने परवरदिगार का हुक्म मान लो (क्यों कि) उस दिन न तो तुमको कहीं पनाह की जगह मिलेगी और न तुमसे (गुनाह का) इन्कार ही बन पड़ेगा (47)
फिर अगर मुँह फेर लें तो (ऐ रसूल) हमने तुमको उनका निगेहबान बनाकर नहीं भेजा तुम्हारा काम तो सिर्फ़ (एहकाम का) पहुँचा देना है और जब हम इन्सान को अपनी रहमत का मज़ा चखाते हैं तो वह उससे ख़ुश हो जाता है और अगर उनको उन्हीं के हाथों की पहली करतूतों की बदौलत कोई तकलीफ़ पहुँचती (सब एहसान भूल गए) बेशक इन्सान बड़ा नाशुक्रा है (48)
सारे आसमान व ज़मीन की हुकूमत ख़ास ख़ुदा ही की है जो चाहता है पैदा करता है (और) जिसे चाहता है (फ़क़त) बेटियाँ देता है और जिसे चाहता है (महज़) बेटा अता करता है (49)
या उनको बेटे बेटियाँ (औलाद की) दोनों किस्में इनायत करता है और जिसको चाहता है बांझ बना देता है बेशक वह बड़ा वाकिफ़कार क़ादिर है (50)
और किसी आदमी के लिए ये मुमकिन नहीं कि ख़ुदा उससे बात करे मगर वही के ज़रिए से (जैसे) (दाऊद) परदे के पीछे से जैसे (मूसा) या कोई फ़रिश्ता भेज दे (जैसे मोहम्मद) ग़रज़ वह अपने एख़्तेयार से जो चाहता है पैग़ाम भेज देता है बेशक वह आलीशान हिकमत वाला है (51)
और इसी तरह हमने अपने हुक्म को रूह (क़ुरआन) तुम्हारी तरफ ‘वही’ के ज़रिए से भेजे तो तुम न किताब ही को जानते थे कि क्या है और न ईमान को मगर इस (क़ुरआन) को एक नूर बनाया है कि इससे हम अपने बन्दों में से जिसकी चाहते हैं हिदायत करते हैं और इसमें शक नहीं कि तुम (ऐ रसूल) सीधा ही रास्ता दिखाते हो (52)
(यानि) उसका रास्ता कि जो आसमानों में है और जो कुछ ज़मीन में है (ग़रज़ सब कुछ) उसी का है सुन रखो सब काम ख़ुदा ही की तरफ़ रूजू होंगे और वही फैसला करेगा (53)
सूरए अश शूरा ख़त्म इस सूरा का प्रमुख अनुवाद:
क़ुरआन की मूल भाषा अरबी से उर्दू अनुवाद "मौलाना मुहम्मद फ़ारूक़ खान", उर्दू से हिंदी "मुहम्मद अहमद" ने किया।
बाहरी कडियाँ
इस सूरह का दूसरे अनुवादकों द्वारा किया अनुवाद क़ुरआन प्रोजेक्ट पर देखें ash-Shura 42:1
डबलरोटियों की सूची
यहाँ तरह-तरह के ब्रेड (डबलरोटी) की सूची दी गयी है।
अल हादी
अवू मूहम्मद मूसा इब्ने महदी अल हादी: Abu Muhammad Musa ibn Mahdi al-Hadi (أبو محمد موسى بن المهدي الهادي) ‏‎अब्बासी ख़िलाफ़त के चार वे खलीफा थे इनकी मृत्यु के बाद हारुन अल रशीद खलीफा वने।
ऊपरी गंगा नहर
यह उत्तर प्रदेश की प्रमुख नहर हैं।
स्रोत स्थल
हरिद्वार के निकट गंगा नदी के दाहिने किनारे से ये नहर निकाली गई है।
अंतरिक्ष अन्वेषण
अंतरिक्ष यात्रा या अंतरिक्ष अन्वेषण ब्रह्माण्ड की खोज और उसका अन्वेषण अंतरिक्ष की तकनीकों का उपयोग करके करने को कहते हैं। अंतरिक्ष का शारीरिक तौर पर अन्वेषण मानवीय अंतरिक्ष उड़ानों व रोबोटिक अंतरिक्ष यानो द्वारा किया जाता है।
हालाँकि खगोलविज्ञान के ज़रिए हम अंतरिक्ष में मौजूद वस्तुओं का निरीक्षण मानव इतिहास में लंबे समय से करते आ रहे हैं परन्तु २०वि सदी की शुरुआत में बड़े व कारगर रॉकेटों के कारण हमने अंतरिक्ष अन्वेषण को एक सत्य बना दिया है। अंतरिक्ष अन्वेषण में आधुकिन वैज्ञानिक अनुसन्धान, कई राष्ट्रों को एक जुट करना, मानवता का भविष्य में जीवित रहना पक्का करना और अन्य देशों के खिलाफ़ सैन्य व सैन्य तकनीकों का विकास करना शामिल है। कई बार अंतरिक्ष अन्वेषण पर अलग-अलग तरह से टिका की गई है।
अंतरिक्ष अन्वेषण का उपयोग शीत युद्ध जैसे कालों में अपना कौशल व वर्चस्व सिद्ध करने के लिए अक्सर होता आया है। अंतरिक्ष अन्वेषण की शुरुआत सोवियत संघ और अमेरिका के बीच शुरू हुई "अंतरिक्ष होड़" से हुई जब सोवियत संघ ने ४ अक्टूबर १९५७ को मानव-निर्मित पहली वस्तु, स्पुतनिक 1 पृथ्वी की कक्षा में प्रक्षेपित किया था और इसके बाद अमेरिकी अपोलो ११ अंतरिक्ष यान को चंद्रमा पर २० जुलाई १९६९ को उतारा गया था। इन दोनों घटनाओं को अपने काल की बड़ी उपलब्धि के रूप में देखा जाता है। सोवित अंतरिक्ष कार्यक्रम ने कई शुरूआती उपलब्धियां हासिल की जिनमे १९५७ में पहले जीवित प्राणी को कक्षा में भेजना, १९६१ में पहली मानवीय अंतरिक्ष उड़ान (यूरी गगारिन वोस्तोक 1 में), १९६५ में पहला अंतरिक्ष में कदम (एलेक्सी लेओनोव द्वारा), १९६६ में किसी बाह्य अंतरिक्ष वस्तु पर पहली स्वयंचलित लैंडिंग और १९७१ में पहला अंतरिक्ष स्टेशन (सल्यूट 1) भेजना शामिल है।
अन्वेषण व खोज के पहले २० वर्षों बाद एक-तरफा उड़ानों से ध्यान पुनः उपयोग में लाए जा सकने वाले स्रोतों की ओर मुड़ा जिनमे स्पेस शटल कार्यक्रम शामिल है और होड़ से मिलजुल कर काम करने पर केंद्रित हुआ जिसका परिणाम अंतर्राष्ट्रीय अंतरिक्ष स्टेशन (आईएसएस) है।
२००० में पीपल्स रिपब्लिक ऑफ़ चाइना ने एक सफल मानव अंतरिक्ष उड़ान कार्यक्रम की शुरुआत की। इसके साथ ही युओपीय संघ, जापान और भारत ने भी भविष्य में मानवी अंतरिक्ष मिशनों की योजना बनाई है। चीन, रूस, जापान और भारत ने २१वि सदी में चंद्रमा पर मानव अभियानों की शुरुआत ककी है और युओपीय संघ ने चंद्रमा और मंगल, दोनों पर मानव अभियानों की शुरुआत करने का निर्णय लिया है। १९९० के बाद से कई निजी कंपनियों ने अंतरिक्ष पर्यटन को बढ़ावा देना शुरू किया है और इसके बाद चंद्रमा का निजी अन्वेषण भी करने की मांग की है।
बलयुग्म
बलयुग्म के परिणामी आघूर्ण को बलाघूर्ण (टॉर्क) कहते हैं। यह टॉर्क किसी भी संदर्भ बिन्दु के सापेक्ष नियत होता है। इस दृष्टि से यह 'टॉर्क' साधारण 'आघूर्ण' (मोमेन्ट) से भिन्न है।
सिख सन्दर्भ पुस्तकालय
सिख सन्दर्भ पुस्तकालय में 1500 दुर्लभ पांडुलिपियाँ मौजूद थे। यह अमृतसर, पंजाब में सिख धर्म के धार्मिक परिसर हरिमन्दिर साहिब (स्वर्ण मंदिर) में स्थित था। 1984 में भारतीय सैन्य ऑपरेशन ब्लू स्टार के दौरान यह पुस्तकालय नष्ट हो गया।
चप्पल
चप्पल पाँव में आसानी पहने जाने वाली वस्तु है। इसका पहनना और उतारना सरल है। इसे आम तौर से घर में या अनौपचारिक स्थानों में पहना जाता है। जबकि औपचारिक स्थानों पर जूता पहना जाता है।
हिम्मतपुर नकायल, हल्द्वानी तहसील
हिम्मतपुर नकायल, हल्द्वानी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
निचली गंगा नहर
यह उत्तर प्रदेश की प्रमुख नहर हैं।
ज़हर (2005 फ़िल्म)
ज़हर 2005 में बनी निर्देशक मोहित सूरी की रोमांटिक-थ्रिलर आधारित हिन्दी भाषा की फिल्म है। फिल्म की मुख्य भूमिकाओं में इमरान हाशमी, उदिता गोस्वामी और शमिता शेट्टी ने अदायगी की है। फिल्म की पटकथा अंग्रेजी भाषा में बनी अमेरिकी फिल्म आउट ऑफ टाईम अभिनीत डेंज़ेल वाशिंगटन एवं इवा मेन्डेस से प्रेरित बताई जाती है।
गिलोटिन
गिलोटिन अथवा ऊर्ध्वाधर कर्तरी (, also , ) शिरश्छेदन (सिर छेदकर) मृत्युदण्ड देने के लिए कर्त्तन यन्त्र है। फ्रांसीसी क्रांति के समय फ्रांस में इसका विशेष उपयोग हुआ और बहुत से लोगों इसके द्वारा का सिरोच्छेद करके मारा गया।
इस यंत्र नाम इसकें आविष्कारक डॉ गिलोटिन के नाम पर रखा गया है। यह दो खंभो के बीच लटकता आरे (गड़ांसा) वाला यंत्र है। जिस व्यक्ति का सिरोच्छेद करना होता था उसके गर्दन को गड़ासे के सीधे निचे रखा जाता है। उंचाई से एक भारी चीज आकर गड़ासे के ऊपर टक्कर मारती है जिससे व्यक्ति का सिर तुरन्त कटकर अलग हो जाता है और एक टोकरी में गिर जाता है।
कावा, साबरकांठा
कावा (Kava) भारत के गुजरात राज्य के साबरकांठा ज़िले की इडर तालुका में स्थित एक गाँव है। यह अरावली पहाड़ियों के क्षेत्र में है।
लिवरपूल एफ़.सी.
लिवरपूल फुटबॉल क्लब लिवरपूल में स्थित एक अंग्रेजी प्रीमियर लीग फुटबॉल क्लब है। लिवरपूल एफसी पाँच यूरोपीय कप, तीन के यूईएफए कप और तीन यूईएफए सुपर कप के साथ किसी भी दूसरे अंग्रेजी टीम से अधिक यूरोपीय ट्राफियां जीत चुके इंग्लैंड में सबसे सफल क्लबों में से एक है। क्लब भी अठारह लीग खिताब, सात एफए कप और घरेलू मोर्चे पर एक रिकॉर्ड आठ लीग कप जीत लिया है।
लिवरपूल 1892 में स्थापित किया गया और फुटबॉल लीग अगले वर्ष में शामिल हो गया था। क्लब अपने गठन के बाद से एनफील्ड पर खेला है। लिवरपूल के इतिहास में सबसे सफल अवधि 1970 और बिली शन्क्ल्य् और बॉब पैस्ले ग्यारह लीग खिताब और सात यूरोपीय ट्राफियां के लिए क्लब के नेतृत्व में जब 80 के दशक में था।
क्लब के समर्थकों के दो प्रमुख त्रासदियों में शामिल है। पहला, लिवरपूल प्रशंसकों को स्टेडियम के अंदर एक दीवार ढह गई, जिसमें 1985 में हेसल स्टेडियम दुर्घटना थी, 39 जुवेंटस समर्थकों की मौत हो गई और 6 साल के लिए यूरोपीय क्लब प्रतियोगिताओं से प्रतिबंधित किया जा रहा लिवरपूल में जिसके परिणामस्वरूप। 1989 हिल्सबोरो दुर्घटना में 96 लिवरपूल समर्थकों परिधि बाड़ लगाने के खिलाफ एक कुचलने में उनकी जान चली गई।
लिवरपूल पड़ोसियों एवर्टन और मैनचेस्टर यूनाइटेड के साथ लंबे समय से चली आ रही प्रतिद्वंद्विता है। टीम 1964 में लाल शर्ट और सफेद शॉर्ट्स से एक सब लाल घर वर्दी को बदल दिया है। क्लब के गान "आप अकेले चले ऐस कभी नहीं होगा"(योउ विल्ल नेवेर वल्क अलोने) है।
रिक्रूटमेंट मंत्रा
बाहरी कड़ियाँ
वेबसाइट पर रिक्रूटमेंट मंत्रा
पुरानीचक गाँव, मनसूरचक (बेगूसराय)
पुरानीचक मनसूरचक, बेगूसराय, बिहार स्थित एक गाँव है।
रतनूं
रतनूं (आईएएसटी : Ratanūṃ; अथवा रतनुं, रत्नू) राजस्थान और गुजरात में चारणों का एक प्रमुख वंश एंव गोत्र है।
उद्भव
रतनूं चारणों की उत्पत्ति सिंढायच चारणों के समकालीन मानी जाती है, लगभग 8वीं से 9वीं शताब्दी ई में। वे चारण रतनजी के वंशज हैं जिन्होंने बाल्यकाल में रावल देवराज की जान बचाई थी। रावल देवराज एक भाटी राजपूत थे जिन्होंने बाद में देरावर दुर्ग की स्थापना की। देरावर की स्थापना के बाद रावल देवराज ने अपने बचपन के मित्र रतनजी को बुलाया और उन्हें भाटी वंश के प्रोलपात-पाटवी के पद से सम्मानित किया। इसके बाद इनके वंशज, रतनूं चारण जैसलमेर और पूगल के राज्यों में प्रोलपात के पद पर स्थापित रहे।
इतिहास
रतनूंओं ने क्षेत्र के इतिहास, प्रशासन और राजनीति में एक महत्वपूर्ण भूमिका निभाई है। राजस्थान में रतनूं व्यापक सांसण जागीरों के शासक रहे। कई रतनूं प्रभावशाली कवि, लेखक और इतिहासकार हुए। उदाहरणतया 19-20 वीं सदी मेँ, सीकर के रतनूं परिवार के सदस्य सीकर, ईडर, किशनगढ़ और झालावाड़ रियासतों के दीवान (प्रधान मंत्री) थे ।
रामगढ़, सरगुजा
रामगढ़ सरगुजा के ऐतिहासिक स्थलों में सबसे प्राचीन है। यह अम्बिकापुर- बिलासपुर मार्ग में स्थित है। इसे रामगिरि भी कहा जाता है, रामगढ़ पर्वत टोपी की आकृति का है। रामगढ़ भगवान राम एवं महाकवि कालिदास से सम्बन्धित होने के कारण शोध का केन्द्र बना हुआ है। एक प्राचीन मान्यता के अनुसार भगवान राम भाई लक्ष्मण और पत्नी सीता के साथ वनवास काल में निवास किए थे। यहीं पर राम के तापस वेश के कारण जोगीमारा, सीता के नाम पर सीता बेंगरा एवं लक्ष्मण के नाम पर लक्ष्मण गुफा भी स्थित है।
कहते हैं, यह महाकवि कालिदास के मेघदूत में वर्णित वही रामगिरि पर्वत है, जहाँ उन्होंने बैठकर अपनी कृति मेघदूत की रचना की थी।
यहाँ पर विश्व की प्राचीनतम गुफा नाट्य शाला स्थित है। इसे रामगढ़ नाट्य शाला कहा जाता है।
सिमलीहीत, भिकियासैण तहसील
सिमलीहीत, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
हरमीत देसाई
हरमीत देसाई (जन्म: १९ जुलाई १९९३) एक भारतीय टेबल टेनिस खिलाड़ी हैं। वह सूरत, गुजरात से हैं। उन्होंने गोल्ड कोस्ट में आयोजित हुए 2018 राष्ट्रमण्डल खेलों की टीम स्पर्धा में अचंत शरत कमल, एंथोनी अमलराज, साथियान गणानाशेखरन तथा सनिल शेट्टी के साथ स्वर्ण तथा सनिल शेट्टी के साथ पुरुष युगल स्पर्धा में कांस्य पदक जीता। 36वें राष्ट्रीय खेलों में हरमीत देसाई ने हरियाणा के सौम्यजीत घोष को 4-0 से हराकर पुरुष एकल टेबल टेनिस खिताब अपने नाम किया।
अपसारी श्रेणी
यदि एक श्रेणी अभिसरण करती है तो इसका व्याष्‍टिकारी पद (nवाँ पद जहाँ n अनन्त की ओर अग्रसर है।) शून्य की ओर अग्रसर होना चहिए। अतः कोई भी श्रेणी जिसका व्याष्‍टिकारी पद शून्य की ओर अग्रसर नहीं होता तो वह अपसारी होती है। तथापि अभिसरण की शर्त थोडी प्रबल है: जिस श्रेणियों का व्याष्‍टिकारी पद शून्य की ओर अग्रसर हो वह आवश्यक रूप से अभिसारी नहीं होती। इसका एक गणनीय उदाहरण निम्न हरात्मक श्रेणी है: हरात्मक श्रेणी का अपसरण मध्यकालीन गणितज्ञ निकोल ऑरेसम द्वारा सिद्ध किया जा चुका है।
एबल संकलन (Abel summation)
यदि λn = n, तब हमें एबल संकलन विधि से प्राप्त होती है। यहाँ जहाँ z = exp(−x) है। अतः जैसे ही x यदि धनात्मक दिशा की ओर से शून्य की ओर अग्रसर है तो सीमा का मान f(x) धनात्मक वास्तविक संख्याओं की तरफ से z एक (1) की ओर अग्रसर है तो f(z) की घातीय श्रेणी के लिए सीमा होगी और एबल संकलन A(s) निम्न प्रकार परिभाषित है: एबल संकलन रोचक है क्योंकि इसका संगत हल सिसैरा-संकलन से अधिक प्रबल है: A(s) = Ck(s) जब भी उत्तरवर्ती परिभाषित हो।
लिन्डलाफ संकलन
यदि 1 = λn = n ln(n), तब (एक से अनुक्रमण)
तब L(s), लिन्डलाफ संकलन, जैसे x शून्य की ओर अग्रसर हो तो ƒ(x) होगा। लिन्डलाफ संकलन एक लाभदायक विधि है जब अन्य अनुप्रयोगों के मध्य एक घातीय श्रेणी पर लागू किया जाता है।
यदि g(z) चकती के शून्य के चारों ओर विश्‍लेषणात्मक है और अतः धनात्मक त्रिज्या के अभिसरण सहित मैक्लारिन श्रेणी G(z) है, तब मित्ताग-लेफ्फ्लेर सितारा (*) में L(G(z)) = g(z)। इसके अतिरिक्त g(z) का अभिसरण इस सितारे के संहत उपसमुच्चय एकरूप है।
मोमेंटम वनडे कप 2017
2016-17 मोमेंटम वनडे कप दक्षिण अफ्रीका में घरेलू एक दिवसीय क्रिकेट चैम्पियनशिप प्रतियोगिता है। यह चैम्पियनशिप 36 वीं बार लड़ी जा रही है। प्रतियोगिता 17 फरवरी 2017 से शुरू कर दी गई है और 31 मार्च 2017 पर अंतिम मुक़ाबले के साथ समाप्त होना निर्धारित किया गया है।  छह टीमों ने भाग लिया, जिसमें लायंस ने मौजूदा चैंपियन रहे।
फाइनल में घरेलू मुकाबले में टाइटन्स ने ग्रुप टेबल में शीर्ष स्थान हासिल किया। नाइट्स और वारियर्स क्रमशः दूसरे और तीसरे स्थान पर रहे, जो कि फाइनल क्वालीफायर में बढ़त के साथ, फाइनल में विजेता की बैठक में टाइटन्स के साथ। खेल सतह के साथ चिंताओं के कारण, क्वालीफायर को 28 ओवरों के खेल के बाद छोड़ दिया गया था। अगले दिन उसी पिच पर मैच खेला गया था, जब ग्राउंड स्टाफ ने सतह तैयार की थी। वारियर्स ने क्वालीफायर को फाइनल में 18 रन से जीता था। टाइटन्स ने टूर्नामेंट जीता, वारियर्स को फाइनल में 236 रन से हराया।
अंक तालिका
फाइनल के लिए योग्य टीमें
राउंड-रॉबिन
-
हम आपके दिल में रहते हैं
हम आपके दिल में रहते हैं 1999 में बनी हिन्दी भाषा की फिल्म है। यह अनिल कपूर, काजोल, अनुपम खेर और शक्ति कपूर अभिनीत भारतीय नाट्य प्रेमकहानी फिल्म है। काजोल को फिल्मफेयर सर्वश्रेष्ठ अभिनेत्री पुरस्कार के लिए नामित किया गया था। यह तेलुगू फिल्म 'पवित्र बन्धन' की रीमेक है, जो वेंकटेश और सौन्दर्या अभिनीत है। यह फिल्म साल की 5वीं सबसे ज्यादा कमाई करने वाली भारतीय फिल्म भी थी। इसे बॉक्स ऑफिस इंडिया द्वारा सुपरहिट घोषित किया गया था।
कथानक
विश्वनाथ (अनुपम खेर) एक बहु-करोड़पति उद्योगपति हैं, जो अपने एकमात्र बच्चे, अमेरिका से पढ़कर लौटे, विजय (अनिल कपूर) नाम के बेटे के साथ एक महलनुमा घर ​​में रहते हैं। लाड़-प्यार में पले विजय ने अपनी शिक्षा पूरी की है और अब युवावस्था में उन्मुक्त जीवन के प्रलोभनों में शामिल है। विश्वनाथ अपने बेटे की शादी करने और जिम्मेदार बनाना चाहते हैं। मेघा (काजोल) विश्वनाथ के अपने कार्यालय में निजी सहायक है। वह एक मेहनती लड़की है जो अपने परिवार का सहयोग करने के लिए संघर्ष कर रही है। विश्वनाथ ने मेघा से अपनी नौकरी छोड़ने और अपने बेटे से शादी करने को कहा, लेकिन जब वह विजय की अजीब स्थिति सुनती है तो उसने मना कर दिया। विजय चाहता है कि विवाह एक साल के लिए अनुबंध के आधार पर हो और यदि वह उस अवधि में अपनी पत्नी से प्यार नहीं कर पाता है, तो विवाह समाप्त हो जाएगा। हालाँकि, मेघा का परिवार गंभीर वित्तीय स्थिति में है और इसलिए उसे विजय से शादी करने के इस प्रस्ताव पर पुनर्विचार करना पड़ता है।
विजय और मेघा शादीशुदा हो जाते हैं। विवाह के बाद, वे एकसाथ रहते हुए दोस्ताना संबंध बना लेते हैं। एक दुर्घटना में विजय के बुरी तरह घायल होने पर विजय की देखभाल करने के लिए मेघा अत्यधिक मेहनत करती है, हार्दिक सहयोग करती है, मंदिर की सीढ़ियों पर घुटने के बल चलती है। फिर भी, वर्ष के अंत में, विजय ने विवाह को रद्द करने का फैसला किया, जैसा कि इस पर सहमति हुई थी। मेघा काफी दुखी होकर घर लौट जाती है। अलगाव के बाद, विजय आनंद उठा रहा है, लेकिन धीरे-धीरे वह अपनी समर्पित पत्नी की उपस्थिति का महत्त्व और जरूरत महसूस करने लगता है। जटिलता तब उत्पन्न होती है जब मेघा को पता चलता है कि विजय के सम्पर्क से वह गर्भवती है। उसके पड़ोस के लोग अपनी मां के घर पर रहने और बच्चे के पिता की पहचान के लिए सवाल उठाना शुरू कर देते हैं।
खुद का जीवन चलाने के लिए मेघा एक नयी कंपनी में नौकरी करती है। विजय मेघा को पाने के उद्देश्य से भारी रकम चुकाकर उस कंपनी को ही खरीद लेता है। जब कंपनी के प्रबंध निदेशक आते हैं, तो उनके स्वागत के लिए अन्य कर्मचारियों के साथ खड़ी मेघा प्रबंध निदेशक के रूप में विजय को देखकर आश्चर्यचकित हो जाती है तथा उसकी मनःस्थिति विचित्र हो जाती है। विजय मेघा को विश्वास दिलाना चाहता है कि अब वह एक बदला हुआ व्यक्ति है और उसे वापस चाहता है। लेकिन, बार-बार दृढ़ विश्वास के बाद भी, मेघा असहमत ही रहती है क्योंकि उसमें उसका विश्वास बिखर गया है। विजय उसे विश्वास दिलाने की कोशिश जारी रखता है। परंतु मेघा उसे दिखाने के लिए कोई मौका नहीं छोड़ती है कि वह उसकी जरा भी परवाह नहीं करती। बाद में, मेघा और उसके परिवार में उनके पैदा होने वाले बच्चे के कल्याण के लिए 'गोद-भराई' का समारोह आयोजित किया गया। विश्वनाथ और विजय भी समारोह में भाग लेते हैं और अपने उपहार देते हैं। मेघा ने विजय के अपने पति होने का खुलासा किया और उसका अपमान करती हुई शादी के अनुबंध के बारे में सभी मेहमानों को बताया। विजय को बहुत बुरा लगता है। वह स्पष्टीकरण देते हुए कहता है कि जैसी स्थिति में वह है उसमें यदि वह चाहे तो किसी से भी शादी करके खुशी-खुशी रह सकता है; परंतु शादी का अनुबंध करके उसने गलती की है, इसे वह हृदय से मान रहा है तथा आज भी वह सच्चे हृदय से एकमात्र मेघा को ही प्यार करता है। इससे सभी लोगों के सामने वस्तु स्थिति स्पष्ट हो जाती है। विजय और उनके पिता सभी मेहमानों के बाद बाहर निकलते हैं।